

Parlagfű elleni védekezésről: **Egész évben kötelező a parlagfű elleni védekezés**

***Megszűnt a július 1-jei „türelmi idő***” a parlagfű elleni védekezésben, az idei évtől szigorúbb szabályozás miatt. Így a tulajdonosoknak folyamatosan gondoskodniuk kell arról, hogy ingatlanukon megakadályozzák a parlagfű virágbimbójának kialakulását, majd ezt az állapotot fenntartsák.

Az eddigi előírások szerint a parlagfű elleni védekezést elmulasztó földhasználókat csak az adott év július 1-jét követően lehetett felelősségre vonni. ***Az idei parlagfű szezontól érvényes törvénymódosítás értelmében azonban a parlagfű elleni védekezés már egész évben fennálló kötelezettség.*** Azokon a területeken, ahol ennek nem tesznek eleget, az illetékes hatóság (belterületen a *települési önkormányzat jegyzője*, külterületen a **területileg illetékes ingatlanügyi hatóság (*járási hivatal földhivatali osztálya)* végzi.** közérdekű védekezést rendel el, és növényvédelmi bírságot szab ki, amelynek mértéke 15 ezer forinttól 5 millió forintig is terjedhet.

**A parlagfű elszaporodásának visszaszorítása, az egészséges környezet biztosítása érdekében ezúton kérünk minden lakost, földtulajdonost és földhasználót, hogy folyamatosan védekezzenek a parlagfű szaporodása és a pollenszórása ellen.**

Lanczendorfer Melinda aljegyző